Vladimír Zábrodský

Vladimír Zábrodský (født 7. mars 1923 i Praha, død 20. mars 2020 i Sverige) var en tsjekkoslovakisk ishockeyspiller som deltok i de olympiske vinterleker i 1948 i St. Moritz.

Zábrodský vant en olympisk sølvmedalje i ishockey under vinter-OL 1948 i St. Moritz. Han var med på det tsjekkoslovakiske laget som kom på andreplass i turneringen, bak Canada

Ishockeyturneringen ble avviklet som en enkeltserie med ni lag, der alle lagene møttes én gang. Både Tsjekkoslovakia og Canada vant sju kamper og spilte én uavgjort. Kampen mellom Tsjekkoslovakia og Canada endte 0-0 og begge lagene fikk 15 poeng. Canada vant serien på bedre målforskjell, +64 mål 69-5 mot Tsjekkoslovakias + 62 mål 80-18.

Zábrodský var Tsjekkoslovakias flaggbærer under åpningsseremonien ved vinter-OL i 1948.

I 1965 slo han seg ned i Sverige og var der trener for blant annet Leksand, Rögle og Djurgården.

 OL-medaljer 
 1948  St. Moritz - 16px|Sølv Sølv i ishockey  Tsjekkoslovakia

Referanser

 Eksterne lenker 


Kategori:Tsjekkoslovakiske ishockeyspillere
Kategori:Medaljevinnere under Vinter-OL 1948
Kategori:Deltakere for Tsjekkoslovakia under Vinter-OL 1948
Kategori:Ishockeyspillere under Vinter-OL 1948
Kategori:Personer fra Praha
Kategori:Olympiske medaljevinnere i ishockey